Tukholman keskustan rautatieasema

Tukholman keskusta eli Tukholman keskustan rautatieasema () on Tukholman paikallisjunaliikenteen käytössä oleva maanalainen rautatieasema. Se on rakennettu osana Keskustarata-hanketta, ja se sijaitsee T-Centralenin metroaseman alapuolella Tukholman ydinkeskustassa. Asema on rakennettu Norrströmintunneliin, joka on kalliotunneli Riddarholmenin ja Kungsgatanin alueen välillä. Sen rakentaminen aloitettiin vuonna 2008, ja se otetaan liikennekäyttöön 10. heinäkuuta 2017.Citybanan i Stockholm öppnar den 10 juli 2017 Asema koostuu kahdesta laiturihallista, joilla kummallakin on kaksi raidetta. Laiturihallien yläpuolella on kaksi erillistä välitasannetta: pohjoinen ja eteläinen, joista jälkimmäinen on kaksitasoinen ja jaetaan vielä keski- ja etelävälitasanteeseen. Lippuhalleja on kolme: Sergelin torilla, Vasagatanin ja Bryggargatanin alla ja keskusrautatieaseman alla. Suorimmat kulkureitit paikallisjuna-asemalle ovat Vasagatanin ja keskusrautatieaseman lippuhalleista; Sergelin torilta yhteys kulkee sinisen metrolinjan laiturihallin kautta. == Kuvia == Stockholm City Mars 2017 09.jpg|Aseman liukuportaat Liukuportaat Tukholman keskustan asemalla.jpg|Liukuportaat eteläisen välitasanteen ja keskusrautatieaseman lippuhallin välillä Uppgång till Stockholm City från T-Centralen.jpg|Sisäänkäynti vihreän ja punaisen linjan metrolaiturilta Stockholm City Mars 2017 02.jpg|Hissit metron sinisen linjan laiturilta Ingång till T-Centralen och Stockholm City.jpg|Aseman sisäänkäynti Vasagatanilla Stockholm City 20170709 bild 01.jpg|Aseman nimikyltti laituriovien päällä Stockholm City 20170709 bild 06.jpg|Neuvontapiste keskivälitasanteella Stockholm City 20170709 bild 07.jpg|Kulkuyhteys metron ja keskivälitasanteen välillä Stockholm City 20170709 bild 16.jpg|Liukuportaat laiturihalliin Stockholm City 20170709 bild 17.jpg|Lippuportit pohjoisessa lippuhallissa == Hanke == Asema korvaa paikallisjunaliikenteen osalta Tukholman keskusrautatieaseman kahdella kahden raideparillisen asemalaiturilla, joilta on uloskäynti Hotelli Continentalin kautta Centralplanille ja toinen keskusrautatieasemalla. Noin 255 metrin pituiset laiturit sijaitsevat seitsemän kerrosta katutason alapuolella 40−44 metrin syvyydessä, noin 12 metriä metron sinisen linjan aseman alapuolella. Asemalla on yhteensä kilometrin pituiset lasiset laituriseinät ja -ovet, 44 liukuporrasta, 17 hissiä ja lukuisia portaita. Rakennustyöt edellyttivät suoraan aseman yläpuolella olevan metron sinisen linjan liikenteen keskeyttämisen Raatihuoneen ja Kungsträdgårdenin välillä kolmesti vuosina 2009, 2011 ja 2012. Jokainen liikennekatkos kesti noin kolme kuukautta. Rakennustöiden yhteydessä sinisen linjan raiteita laskettiin hieman alemmas, jolloin laiturikorkeus nousi ja metrojunien esteettömyyttä voitiin parantaa. Katkosten aikana myös peruskorjattiin asemalaitureita, mukaan lukien niillä sijaitsevat Per Olov Ultvedtin seinämaalaukset.Trafikverkets informationsblad vid pressvisningen den 19 oktober 2012 Aseman, tunnelien ja sisäänkäyntien urakoitsija oli NCC, ja urakan toimeksianto oli 1 600 miljoonaa kruunua.Vi bygger Norrströmstunneln, en del av Citybanan. ===Kuvia rakennusajalta=== Rakennustöiden aikaisia kuvia asemalta kuvattuna lehdistötilaisuudessa 19. lokakuuta 2012. Tiedosto:Citybanan Stockholm City pressvisning 2012 09.jpg|Näkymä sinisen linjan laiturilta asemahalliin Tiedosto:Citybanan Stockholm City pressvisning 2012 04.jpg|Läntinen asemahalli rakenteilla Tiedosto:Citybanan Stockholm City pressvisning 2012 05.jpg|Norrströmintunneli etelään räjäytystöiden ollessa vielä käynnissä Tiedosto:Station Stockholm City uppgång 2012.jpg|Hissikuilu Hotelli Continentalin kohdalla == Aseman nimi == Aseman nimestä keskusteltiin laajalti suunnittelu- ja rakennusvaiheen aikana. Ruotsin liikennevirasto käytti alusta asti nimeä Stockholm City, jota myös Storstockholms Lokaltrafik käyttää asemasta. Esimerkiksi kaupungin kulttuurijohto ja kaupunkikuvatoimikunta kannattivat aseman nimeksi Klaraa tai Stockholm Klaraa, sillä asema sijaitsee Klaran kaupunginosan ja kirkon välittömässä läheisyydessä. Myös nimeä T-Centralen ehdotettiin, sillä metron ja paikallisjunien asemat ovat kytköksissä toisiinsa ja niillä on yhteiset sisäänkäynnit, mutta kulkumuodot haluttiin pitää selvästi toisistaan erillään ja ehdotus hylättiin. == Katso myös == * Odenplanin rautatieasema == Lähteet == == Aiheesta muualla == * Kolmiulotteinen kartta T-Centralenin ja Tukholman keskustan rautatieaseman kokonaisuudesta Luokka:Norrmalm Keskustan asema